ai4bharat/Pralekha huggingface dataset:
وزارات ثقافت
ثقافت کے وزیر مملکت جناب ارجن رام میگھوال نے آج نئی دلی میں ساہتیہ اکیڈمی کے فیسٹیول آف لیٹر‘‘ ساہتیوتسو’’ کا افتتاح کیا
ہم نے جب سے سوچنا اور لکھنا شروع کیا، ادب ہماری ثقافت کا آئینہ دار رہا ہے: جناب ارجن رام میگھوال
ساہتیہ اکیڈمی کا فیسٹیول آف لیٹرز ‘‘ ساہتیوتسو’’ جو ہندوستان کا سب سے جامع ادبی فیسٹیول ہے، آج نئی دلی میں شروع ہوا۔ فیسٹیول آف لیٹرز 2022 کو ہندوستان کی آزادی کے 75 برس مکمل ہونے کے موقع پر منعقد کیا جا رہا ہے۔
فیسٹیول کا آغاز آج ثقافت کے وزیر مملکت جناب ارجن رام میگھوال کے ہاتھوں اکیڈمی ایگزیبیشن کے ساتھ ہوا۔ نمائش میں اکیڈمی کی حصولیابیوں اور گزشتہ سال کے دوران اس کے اہم پروگراموں کی جھلک پیش کی گئی ہے۔
اس موقع پر جناب ارجن رام میگھوال نے کہا کہ ہم نے جب سے سوچنا اور لکھنا شروع کیا، تب ہی سے ادب ہماری ثقافت کا آئینہ دار رہا ہے یا اس وقت سے جب سے انسانی تہذیب کا ارتقاء شروع ہوا۔ مرکزی وزیر نے کہا کہ زبان اظہار کا ذریعہ ہے اور آج ہم اس نمائش میں تمام زبانوں میں لکھی گئی کتابیں دیکھیں گے۔ انہوں نے کہا کہ ہمیں اپنے ادب میں تبدیلیوں کو قبول کرنا چاہئے۔ جناب میگھوال نے زور دے کر کہا کہ 21ویں صدی ہندوستان کی صدی ہونی چاہئے اور ہمارا یقین کامل ہے کہ اکیسویں صدی ہندوستان کی ہی ہوگی۔
اکیڈمی سے تسلیم شدہ 24 ہندوستانی زبانوں کے 26 نوجوان ادیبوں نے صبح ساڑھے دس بجے سے رابندر بھون ، نئی دہلی میں منعقد پروگرام ‘‘ دی رائز آف ینگ انڈیا’’ میں حصہ لیا۔ آسامی زبان کے ممتاز ادیب ایشے دورچی تھونگچی نے اجلاس کا افتتاح کیا۔ بعد میں مختلف ہندوستانی زبانوں کے پبلشروں اور ادیبوں نے ہندوستانی زبانوں میں پبلشنگ کے موضوع پر پینل مباحثے میں حصہ لیا۔
گیارہ  مارچ 2022 کو 10 بجے صبح سے رابندر بھون کے لان میں قبائلی ادیبوں کا اجلاس شروع ہوگا۔
با وقار ساہتیہ اکیڈمی ایوارڈ 24 انعام یافتگان کو پیش کئے جائیں گے۔ یہ پروگرام 11 مارچ کو شام 5 بجے کمانی آڈیٹوریم میں منعقد ہوگا۔ مشہور مراٹھی شاعر ڈاکٹر چندر شیکھر کمبر تقسیم انعامات کی تقریب میں مہمان خصوصی ہوں گے۔
تمام 24 انعام یافتگان 12 مارچ 2022 کو رابندر بھون کے لان میں صبح 10 بجے ‘‘ رائٹرز میٹ’’ میں حصہ لینے کے لئے اکٹھا ہوں گے۔ اسی دن ایک سمپوزیم 1947 کے بعد سے ہندوستان میں ڈراموں کا فروغ کا افتتاح ممتاز تھیٹر شخصیت جناب بھانو بھارتی اور چندر شیکھر کمبر مشترکہ طور سے کریں گے۔
تین روزہ قومی سیمینار  بعنوان ‘‘ جدوجہد آزادی پر ادب کے اثرات’’ اکیڈمی آڈیٹوریم میں 13 مارچ 2022 کو صبح ساڑھے دس بجے شروع ہوگا۔ ڈاکٹر وشوناتھ پرساد تیواری ممتاز ہندی ادیب اور فیلو ساہتیہ اکیڈمی افتتاح کریں گے اور ممتاز اسکالر ڈاکٹر ہریش ترویدی کلیدی خطبہ دیں گے۔ 42 ممتاز اسکالر آزادی کی جدو جہد پر ادب کے اثرات کے مختلف پہلوؤں پر اپنے مقالے پیش کریں گے۔
اسی روز ایک سمپوزیم ‘‘ تخیل اور سائنس فکشن ہندوستانی زبانوں میں 1947 کے بعد سے ’’ کا افتتاح ہوگا۔ یہ پروگرام ڈھائی بجے شروع ہوگا۔ صدر ساہتیہ اکیڈمی ڈاکٹر چندر شیکھر کمبر ہندوستان میں اعلیٰ ترین ادبی اعزاز ساہتیہ اکیڈمی فیلو شپ جگد گرو راما نند آچاریہ سوامی رام بھدر آچاریہ کو پیش کریں گے۔
‘‘میڈیا اور لٹریچر ’’ پر ایک پینل مباحثہ 14 مارچ 2022 کو صبح ساڑھے دس بجے منعقد کیا جائے گا۔ اسی دن ساہتیہ اکیڈمی کے صدر دن میں ڈھائی بجے سے ‘‘ٹرانس جینڈر پوئٹ میٹ’’کی صدارت کریں گے۔
شمال مشرقی اور شمالی ادیبوں کا اجلاس ‘‘ پوراوتّری‘‘ 15 مارچ 2022 کو صبح 11 بجے شروع ہوگا۔ ممتاز ہندی شاعر جناب ارون کمل اس کا افتتاح کریں گے اور ممتاز آسامی ادیب ڈاکٹر دھروبا جیوتی بورا مہمان خصوصی ہوں گے۔ اسی دن، دن میں ڈھائی بجے ایک سمپوزیم ‘‘ ادب اور خواتین کو تفویض اختیارات’’ کا اہتمام کیا جائے گا۔
وزارت دفاع
آئی این ایس سہیادری اور آئی این ایس کولکاتا، جکارتہ، انڈونیشیا میں
ہندوستانی بحریہ کے دو فرنٹ لائن بحری جہاز آئی این ایس سہیادری اور آئی این ایس کولکاتا، جو جنوب مشرقی آئی او آر میں تعینات مشن ہیں، 17 جولائی 2023 کو جکارتہ پہنچے۔ انڈونیشیا کی بحریہ کی طرف سے جہازوں کا پرتپاک استقبال کیا گیا۔
پورٹ کال کے دوران، ہندوستانی اور انڈونیشیائی بحریہ کے اہلکار وسیع پیمانے پر پیشہ ورانہ بات چیت، مشترکہ یوگا سیشن، اسپورٹس فکسچر اور کراس ڈیک دوروں میں مشغول ہوں گے، جس کا مقصد دونوں بحریہ کے درمیان باہمی تعاون اور افہام و تفہیم کو مضبوط بنانا ہے۔
آپریشنل ٹرن اراؤنڈ کی تکمیل کے بعد، دونوں بحری جہاز انڈونیشین بحریہ کے ساتھ سمندر میں میری ٹائم پارٹنرشپ ایکسرسائز  میں بھی حصہ لیں گے، تاکہ دونوں بحری افواج کے درمیان پہلے سے موجود اعلیٰ درجے کے باہمی تعاون کو مزید تقویت ملے۔
آئی این ایس سہیادری تیسرا مقامی طور پر ڈیزائن کیا گیا اور بنایا گیا پروجیکٹ-17 کلاس اسٹیلتھ فریگیٹ ہے اور آئی این ایس کولکاتا پروجیکٹ-15A کلاس کا پہلا مقامی طور پر ڈیزائن شدہ اور بنایا گیا اسٹیلتھ ڈسٹرائر ہے۔ دونوں بحری جہاز مزگاؤں ڈاک شپ بلڈرس لمیٹڈ، ممبئی میں بنائے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-7142
(Visitor Counter : 53
خواتین اور بچوں کی ترقیات کی وزارت
پوشن ابھیان کے تحت خرچ کردہ فنڈ
نئی دہلی، 18 مارچ : پوشن ابھیان نے تغذیے میں بہتری لانے کے مقصد میں پنچایتی راج اداروں / دیہاتی تنظیموں، وغیرہ کو شامل کرتے ہوئے ایک جن آںدولن میں تبدیل کرنے پر توجہ دی ہے۔ یہ جن آںدولن ملک بھر میں بچوں ، بالغ لڑکیوں، حاملہ خواتین اور دودھ پلانے والی ماؤں کے لیے تغذیاتی صورت حال میں بہتری لانے کے لیے رویہ جاتی تبدیلی چاہتا ہے۔
پوشن ابھیان کے تحت گذشتہ تین برسوں میں خرچ کیے گئے فنڈز کی تفصیلات حسب ذیل ہیں:

|
|
2017-18
|
|
2018-19
|
|
2019-20
|
|
879.48
|
|
2590.67
|
|
1879.23
یہ معلومات مرکزی وزیر برائے ترقی خواتین و اطفال محترمہ اسمرتی زوبین ایرانی نے آج راجیہ سبھا میں ایک تحریری جواب میں دی۔
وزارت دفاع
آپریشن سمدر سیتو- آئی این ایس جلشوا 700 ہندوستانیوں کو لے کر مالے سے توتیکورین کے لئے روانہ ہوا
اپنے شہریوں کو سمندر کے ذریعہ غیر ملکی ساحلوں سے واپس لانے کی بھارت کی قومی کوشش کے لئے بھارتی بحریہ کے تعاون۔ آپریشن سمدر سیتو کے تحت بھارتی بحریہ کا جہاز جلشوا اپنے تیسرے دورے پر چار جون دو ہزار بیس کو مالے، مالدیپ پہنچا۔ پانچ جون دو ہزار بیس کو وہاں اس جہاز میں 700 ہندوستانی شہری سوار ہوئے اور دیر شام یہ ہندوستان کے لئے روانہ ہوا۔ امبارکیشن کے دوران مالدیپ کوسٹ گارڈ کے کمانڈنٹ کرنل محمد سلیم نے جہاز کا دورہ کیا۔
اس دورے کے ساتھ ، جلشوا حکومت ہند کے مشن وندے بھارت کے وسیع تر منصوبے کے تحت مالدیپ اور سری لنکا سے تقریبا 2700 ہندوستانی شہریوں کو کامیابی کے ساتھ ہندوستانی ساحلوں پر لے آئے گا۔
جہاز پر سوار ہوتے وقت یہ جہاز سخت کووڈ پروٹوکول پر عمل کرے گا اور اس کے سات جون دو ہزار بیس کو توتیکورین پہنچنے کی امید ہے۔
نکالے گئے اہلکاروں کو تمل ناڈو کے توتیکورین میں اتارا جائے گا اور دیکھ بھال کے لئے انہیں ریاستی حکام کو سونپ دیا جائے گا۔
وزارت دفاع
ایڈمرل آر ہری کمار، سی این ای کا دورۂ جاپان
چیف آف نیول اسٹاف ایڈمرل آر ہری کمار، 05 سے 09 نومبر 2022 تک جاپان کے سرکاری دورے پر ہیں جہاں وہ یوکوسوکا میں 06 نومبر 2022 کو اس کے قیام کی 70ویں سالگرہ منانے کے لیے جاپان میری ٹائم سیلف ڈیفنس فورس  کی جانب سے کئے جانے والے بین الاقوامی فلیٹ ریویو  کا مشاہدہ کریں گے۔
اس دورے کے دوران وہ سی این ایس، ڈبلیو پی این ایس کے موجودہ صدر کے طور پر ، مغربی بحرالکاہل بحری سمپوزیم  کی مشاہد بحریہ میں سے ایک ہونے کے ناطے ، یوکوہاما میں 07 سے 08 نومبر 2022 کو جاپان کی میزبانی میں منعقد کی جارہی 18ویں ڈبلیو پی این ایس میں شرکت کریں گے۔
آئی ایف آر اور ڈبلیو پی این ایس کے دوران ، ہندوستان اور ہندوستانی بحریہ کی نمائندگی کرنے کے علاوہ، وہ آسٹریلیا، جاپان اور امریکہ کی شرکت کے ساتھ، یوکوساکا میں منعقد ہونے والی ’مشق مالابار‘ ، کے 2022 ایڈیشن کے افتتاح کے لیے بھی شرکت کریں گے۔ 1992 سے شروع کی گئی یہ اس سال مشق مالابار کی تیسری سالگرہ کی سال ہے۔
ایڈمرل آر ہری کمار، ا ٓئی ایف آر، ڈبلیو پی این ایس اور مالابار میں حصہ لینے والے تقریباً 30 ممالک کے اپنے ہم منصبوں اور دیگر سربراہان وفود کے ساتھ بھی بات چیت کریں گے۔
ہندوستانی بحریہ کے بحری جہاز شوالک اور کامورتا آئی ایف آر اور مشق مالار-2022 میں حصہ لینے کے لیے 02 نومبر 2022 کو جاپان کے یوکوسوکا پہنچ گئے ہیں۔ ان کثیر القومی تقریبات میں ہندوستانی بحریہ کے دیسی ساختہ جہازوں کی موجودگی، ایک بڑے بین الاقوامی اجتماع کے دوران ہندوستانی شپ یارڈس کی جہاز سازی کی صلاحیتوں کی نمائش کا ایک موقع ہوگی۔
سی این ایس کا دورۂ جاپان، جاپان کے اعلیٰ سطح کے دو طرفہ دفاعی مصروفیات کے ساتھ ساتھ کثیر الجہتی مصروفیات میں ہندوستانی کی فعال حمات اور شرکت کی نشاندہی کرتا ہے۔
مواصلات اور اطلاعاتی ٹیکنالوجی کی وزارت
وزیر مملکت جناب دیوو سنگھ چوہان نے برکس کے وزرائے مواصلات کی 7ویں میٹنگ کی صدارت کی
بھارت ڈجیٹل تقسیم کو ختم کرنے کے لیے پابند عہد ہے
وزراء نے نئے صنعتی انقلاب پر برکس پارٹنرشپ کے کام میں پیش رفت کو اپنا تعاون دیا
متفقہ تعاون کے شعبوں میں معلومات اور علم، طور طریقے، پہل وغیرہ کے اشتراک کی سہولت کے لیے سالانہ ڈجیٹل برکس فورم منعقد کرنے کی تجویز اختیار کی گئی
بھارت نے برکس کے موجودہ چیئر کے طور پر 22 اکتوبر، 2021 کو برکس کے وزرائے مواصلات کی 7ویں میٹنگ بلائی۔ جمہوریہ ہند کے وزیر مملکت برائے مواصلات، جناب دیوو سنگھ چوہان نے 22 اکتوبر، 2021 کو ویڈیو کانفرنسنگ کے ذریعے برکس کے وزرائے مواصلات کی 7ویں میٹنگ کی صدارت کی۔
وفاقی جمہوریہ برازیل کے وزیر مواصلات، جناب فیبیو سیلوسٹینو میسکیٹا، روسی وفاق کی نائب وزیر برائے ڈجیٹل ترقی، مواصلات اور ذرائع ابلاغ محترمہ بیلا چیرکیسووا، عوامی جمہوریہ چین کے وزیر صنعت اور انفارمیشن ٹیکنالوجیز جناب ژیاؤ یاکنگ، اور جمہوریہ جنوبی افریقہ کی وزیر مواصلات اور ڈجیٹل ٹیکنالوجیز محترمہ کھمبڈزو فوفی سائیلنس نتشاوہینی نے اپنے اپنے وفود کی قیادت کی۔
جناب دیووسنگھ چوہان نے میٹنگ کے دوران بولتے ہوئے کہا کہ عزت مآب وزیر اعظم بھارت میں ڈجیٹل تقسیم کو ختم کرنے کے لیے پابند عہد ہیں۔ اسے حاصل کرنے کے لیے حکومت ہند نے حال ہی میں تاریخی مواصلاتی اصلاحات شروع کی ہیں، جو مواصلاتی خدمات فراہم کنندگان کو ضروری تعاون فراہم کرنے کے علاوہ مواصلاتی صنعت کی حقیقی استعداد کو بروئے کار لائیں گی۔ انہوں نے یہ بھی کہا کہ بھارت کے عزت مآب وزیر اعظم نے بھارت کے سبھی چھ لاکھ گاؤوں تک آپٹیکل فائبر پہنچانے کی فلیگ شپ اسکیم شروع کی ہے جو شہری اور دیہی علاقوں کے درمیان موجود ڈجیٹل تقسیم کو دور کرے گی۔
وزیر موصوف نے کووڈ-19 وبائی مرض کے سبب پیدا ہونے والے چیلنجز سے نمٹنے اور اقتصادیات کی بحالی اور کاروباری برادری کی امداد کرنے اور کووڈ-19 وبائی مرض کے سماجی اور معاشی اثرات کو کم کرنے میں برکس ممالک کے ردعمل کی تعریف کی۔
وزیر موصوف نے کہا کہ لوگوں کو فائدہ پہنچانے اور پائیدار ترقیاتی مقاصد  کو حاصل کرنے کے لیے مواصلاتی خدمات اور ڈجیٹل ٹیکنالوجیز تک سستی رسائی کے لیے کثیر جہتی طریقے اور حوالہ جاتی ماڈل تیار کرنے کے لیے ایک ساتھ مل کر کام کرنے کی ضرورت ہے۔
وزیر موصوف نے مصنوعی ذہانت سے متعلق خطرات اور اخلاقی تذبذب کے خدشات کا اظہار کیا اور ممبران سے کہاکہ وہ مصنوعی ذہانت کی اس قسم کی تشویشوں اور خطرات سے نمٹنے اور اس کے اخلاقی اور ذمہ دارانہ استعمال کے لیے مل کر کام کریں۔
وزراء نے ڈجیٹل برکس ٹاسک فورس کی حوالہ جاتی شرائط کو اپنایا اور 2021 میں متعدد ورکنگ گروپس کی میٹنگ میں نئے صنعتی انقلاب پر برکس پارٹنرشپ  کے کام میں پیش رفت کو اپنا تعاون دیا۔
وزراء نے بین الاقوامی تنظیموں اور کثیرجہتی فورم جیسے کہ بین الاقوامی مواصلاتی یونین اور دیگر تنظیموں میں آئی سی ٹی سرگرمیوں میں مسلسل تعاون کی حوصلہ افزائی کی۔
وزراء نے متفقہ تعاون کے شعبوں میں معلومات اور علم، طور طریقے، پہل وغیرہ کے اشتراک کی سہولت کے لیے سالانہ ڈجیٹل برکس فورم منعقد کرنے کی تجویز اختیار کی۔
برکس کے وزراء نے آئی سی ٹی میں برکس کے تعاون کی رفتار کو برقرار رکھنے کی بھارت کی کوششوں کی تعریف کی۔ وزراء نے ان شعبوں میں مزید تعاون کو آگے بڑھانے کی امید ظاہر کی۔
وزیراعظم کا دفتر
وزیر اعظم نے ہندوستان کی جی 20 صدارت کے دوران منعقد ہونے والے 100ویں جی 20 اجلاس کی ستائش کی
وزیر اعظم جناب نریندر مودی نے ہندوستان کی جی 20 صدارت کے دوران منعقد ہونے والے 100ویں جی 20 اجلاس کی ستائش کی ہے۔
جی 20 انڈیا کے ذریعے سلسلہ وار ٹوئٹ کے جواب میں وزیر اعظم نے کہا:
’’ایک زمین، ایک خاندان، ایک مستقبل‘ کے اصول کی رہنمائی میں اور ’وسودھیو کٹمبکم‘ کے ہمارے اخلاق کے مطابق، ہندوستان کی جی 20 صدارت نے عالمی بھلائی کو آگے بڑھانے اور ایک بہتر سیارہ کی تخلیق کے لیے کام کیا ہے۔‘‘
وزارات ثقافت
آزادی کا ا مرت مہوتسو کے حصے کی شکل میں ملک کی تکسیری ٹیکسٹائل روایتوں کو ایک ساتھ لانے کے لئے ’سُوتر سَنتتی‘کے نام سے ایک نمائش کا اہتمام کیا
وزارت ثقافت اور نیشنل میوزیم نے ابھیراج بالڈوٹا فاؤنڈیشن کے تعاون سے کل ملک کی تکسیری ٹیکسٹائل روایتوں کو ایک ساتھ لا کر ایک آزاد ملک کے طورپر ہندوستان کی پیدائش کے 75سال پورے ہونے کے موقع پر ’سُوتر سَنتتی‘کے نام سے ایک نمائش کا اہتمام کیا۔
یہ نمائش نئی دہلی میں 20 ؍ستمبر 2022ء تک جاری رہے گی۔
اس نمائش کا افتتاح وزارت ثقافت میں سیکریٹری جناب گووند موہن نے کیا۔
سُوتر سَنتتی کا لفظی معنی ہے سوت کا تسلسل۔ نمائش کے عنوان کی شکل میں یہ ہندوستانی ثقافت اور سماج میں چل رہے مکالموں کی ایک علامت ہے، جو اس کے فروغ کو شکل دیتا ہے اور ماضی کو مستقبل کے ساتھ جوڑتا ہے۔اس نمائش میں میں 75اہم کاریگروں ، دستکاروں، ڈیزائنروں اور فنکاروں کے 100سے زیادہ کپڑوں کی نمائش کی گئی ہے۔
لاوینا بالڈوٹا کے ذریعے کیوریٹڈ کی گئی یہ نمائش اس کے اہم خصوصیات کی شکل میں دستکاری اور اس کے روایتی ڈھانچے پر روشنی ڈالتی ہے۔ ہاتھ سے بنائی ، کڑھائی، رنگائی، چھپائی، پینٹنگ اور دھاگے و سوت کے امتزاج کی دیگر شکلوں کے ساتھ بنائے گئے کپڑے ہیں۔ان کے ریشوں میں مقامی قسمیں، جیسے کنڈو یا اور کالا کپاس، شہتوت اور جنگلی ریشم، اونٹ اور بھیڑ کا اُون ، بکری اور یاک کے بال شامل ہیں۔ نمائش کے انعقاد کا وژن ہندوستان کی روایتی قدروں جیسے قوم کی تشریح کرنے میں نامیاتی اور سست صارفیت کے اصولوں کو بڑھاوا دینا چاہتا ہے۔ ساتھ ہی اس میں پوشیدہ اجتماعی اور اشتراکی کوشش ، جو ایسے اہداف کی طرف بڑھنے کے لئے ضروری ہے۔
شرکاء کی اہم خصوصیات میں شامل ہیں:
کاریگر:وسیم؛ وجے گولید، شونیہ
تنظیم؍غیر سرکاری تنظیم: آشا راہل جین کے ذریعے ؛ منیش سکسینہ کے ذریعے آدیم؛ کرشما سوالی کے ذریعے چانکیہ اسکول آف کرافٹ؛گڈ اَرتھ، مالاوکا شیوکمار اورجین-فرانکوئز لیزیز کے ذریعے وسترکلا ۔
حصہ لینے والے فیشن اور کپڑا ڈیزائنروں، کاٹوریئرز اور کثیر صفتی فنکاروں میں شامل ہیں:آبو سندیپ، اشدین، انجل بھنڈاری، اشیش شاہ، گورو گپتا، گورنگ شاہ، منیش ملہوترا، پیٹر ڈی اسکولی، سنجے گرگ، اسمرتی مورارکا، ترون تاہلیانی۔
ٹیکسٹائل احیاء کار:آصف شیخ، چارلی متھلینا، درشن شاہ، جیسمینا زیلیانگ، پوروی پٹیل، رادھکا راجے، سواتی اور سونینا، اُمنگ ہوتھیسنگ سمیت دیگر۔
ٹیکسٹائل آرٹسٹ:اجے بھوج، اشیتا سنگھل، جگنیش پانچال، لکشمی مادھون، پرگتی ماتھر، پوشیہ متر جوشی، صبیحہ دوہروالا اور سوکنیہ گرگ وغیرہ۔
|
صحت اور خاندانی بہبود کی وزارت
|
بھارت نے مجموعی طورپر کووڈ -19سے بچاؤ کے 56 کروڑسے زیادہ ٹیکے لگاکر ایک سنگ میل طے کیا ہے
مارچ 2020سے اب تک صحتیابی کی شرح سب سے زیادہ ہے
پچھلے 24 گھنٹوں میں ایک ہی دن میں 35,178 نئے معاملے درج کئے گئے
بھارت میں 148 دن میں زیرعلاج مریضوں کی تعداد اب تک کی سب سے کم  ہے
متاثرہ معاملا ت کی تعداد کُل معاملوں کا 1.14 فیصد پر مشتمل ہے ، جو مارچ 2020سے سب سے کم ہے
گزشتہ 23 دن میں جانچ کے بعد متاثر پائے جانے والوں کی یومیہ شرح3 فیصد سے بھی کم  ہے
نئی دہلی18؍اگست2021: بھارت نے گذشتہ کل تک56 کروڑ ٹیکے لگاکر ایک بڑا سنگ میل طےکیا ہے۔ آج صبح سات بجے تک حاصل عبوری رپورٹ کے مطابق 62,67,149 سیشنز کے ذریعہ مجموعی طورپر56,06,52,030 ویکسین کی خوراکیں دی جاچکی ہیں۔پچھلے 24 گھنٹے میں 55,05,075 خوراکیں لوگوں کو دی گئی ہیں۔
|
|
صحت کی دیکھ بھال کرنے والے کارکن
|
|
پہلی خوراک
|
|
1,03,51,471
|
|
1,03,50,941
|
|
دوسری خوراک
|
|
81,39,176
|
|
81,20,754
|
|
پیش پیش رہنے والے کارکن
|
|
پہلی خوراک
|
|
1,82,91,828
|
|
1,82,86,002
|
|
دوسری خوراک
|
|
1,23,10,279
|
|
1,22,44,940
|
|
18سے 44سال کی عمر کےا فراد
|
|
پہلی خوراک
|
|
20,53,38,194
|
|
20,20,24,963
|
|
دوسری خوراک
|
|
1,66,89,475
|
|
1,61,02,484
|
|
45سے 59سال کی عمر کے افراد
|
|
پہلی خوراک
|
|
11,96,50,340
|
|
11,87,86,699
|
|
دوسری خوراک
|
|
4,68,78,435
|
|
4,64,06,915
|
|
60سال سے زیادہ عمر کے افراد
|
|
پہلی خوراک
|
|
8,20,88,223
|
|
8,17,46,204
|
|
دوسری خوراک
|
|
4,09,14,609
|
|
4,06,60,707
|
|
میزان
|
|
56,06,52,030
|
|
56,06,52,030
سبھی کو کووڈ -19سے بچاؤ کا ٹیکہ لگائے جانے کا نیا مرحلہ 21 جون 2021 کو شروع ہوا تھا۔ مرکزی حکومت ملک بھر میں کووڈ -19 ٹیکہ کاری کی رفتار کو وسعت دینے اور اس کا دائرہ بڑھانے کے لئے عہد بستہ ہے۔
بھارت میں سردست صحت یابی کی شرح 97.52 فیصد ہے ، جو مارچ 2020 سے سب سے زیادہ ہے۔ وبا ءکے آغاز سے متاثر ہونے والے افراد کی تعداد میں سے 3,14,85,923 افراد پہلے ہی اس بیماری سے شفایاب ہوچکے ہیں۔ گزشتہ 24 گھنٹے میں 37,169 مریض شفایاب ہوچکے ہیں۔
بھارت میں پچھلے 24 گھنٹوں میں نئے معاملات کی تعداد35،178 ریکارڈ کی گئی ہے۔
مسلسل 52 ویں دن یومیہ 50000سے بھی کم معاملے درج کئے گئے ہیں۔ایسا مرکز اور ریاستوں نیز مرکز کے زیر انتظام علاقوں کی جانب سے مشترکہ اور مسلسل کوششوں کا نتیجہ ہے۔
بھارت میں سردست متاثرہ معاملات کی تعداد 3,67,415 ہے ، جو 148دن میں سب سے کم تعداد ہے۔جانچ کے بعد متاثر پائے جانے والوں کی تعداد ملک میں مجموعی متاثرہ معاملات کامحض 1.14 فیصد ہے ، جو مارچ 2020 سے سب سے کم ہے۔
ملک بھر میں جانچ کی صلاحیت میں بڑی تعداد میں اضافہ کیا گیا ہے ۔ ملک میں پچھلے گھنٹے میں مجموعی طور پر 17,97, 559 نمونوں کی جانچ کی گئی ہے۔ بھارت میں اب تک 49.84 کروڑ  نمونوں کی جانچ کی گئی ہے۔
ایک طرف جب ملک بھر میں جانچ کی صلاحیت میں اضافہ کیا گیا ہے۔ جانچ کے بعد متاثر پائے جانے والے افراد کی ہفتہ وار شرح 1.95 فیصد ہے ، جو گزشتہ 54 دن میں 3فیصدسے بھی کم ہے۔ متاثر پائے جانے والے افراد کی یومیہ شرح بھی سردست 1.96فیصد ہے ، جو پچھلے 23دن میں 3فیصد سے بھی کم اور مسلسل 72 دنوں میں 5 فیصد سے بھی کم ہے ۔
بھارت کا مسابقتی کمیشن
وزیر خزانہ محترمہ نرملا سیتا رمن نے چنئی میں بھارت کے مسابقتی کمیشن کے جنوبی خطے کے دفتر کا افتتاح کیا
نئی دلّی ، 26 فروری / خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں ورچوول طور پر چنئی میں بھارت کے مسابقتی کمیشن  کے ریجنل دفتر  کا افتتاح کیا ۔ اس موقع پر فائنانس اور کارپوریٹ امور کے مرکزی وزیر مملکت جناب انوراگ سنگھ ٹھاکر بھی موجود تھے ۔
اس ورچوول افتتاح کی تقریب میں کارپوریٹ امور کی وزارت کے سکریٹری راجیش ورما ، سی سی آئی کے چیئر پرسن اشوک کمار گپتا ، سی سی آئی کے ارکان ڈاکٹر سنگیتا ورما اور بی ایس بشنوئی ، سی سی آئی کے سکریٹری ایس گھوش دستیدار اور سی سی آئی کے دیگر عہدیداروں نے شرکت کی ۔
سی سی آئی کے چیئر پرسن جناب اشوک کمار گپتا نے وزیر خزانہ محترمہ نرملا سیتا رمن کا خیر مقدم کیا اور سی سی آئی کے چنئی دفتر کا افتتاح کرنے پر ، اُن کا شکریہ ادا کیا ۔ انہوں نے اِس بات پر زور دیا کہ چنئی میں ریجنل دفتر ، سی سی آئی کی علاقے میں موجودگی میں اضافہ کرے گا اور معیشت میں زیادہ مسابقت کو رفتار دینے میں اہم فریقوں کے طور پر ریاستوں کے ساتھ قریبی تعاون کے ساتھ ایک وفاقی ریگولیٹر کے طور پر اپنے فرائض بہتر طور پر انجام دے گا ۔
سی سی آئی کا چنئی دفتر دلّی دفتر کے تال میل کے ساتھ نفاذ ، تحقیقات اور وکالت کے لئے سہولت کار کے طور پر کام کرے گا ۔ یہ ریجنل دفتر تمل ناڈو ، کیرالہ ، کرناٹک ، آندھرا پردیش ، تلنگانہ اور مرکز کے زیر انتظام علاقے پڈو چیری اور لکشدیپ کی ضروریات کو پورا کرے گا ۔
وزیر خزانہ محترمہ نرملا سیتا رمن نے سی سی آئی کی ، اِن کوششوں پر اطمینان کا اظہار کیا اور معاشی فروغ اور ترقی کی کوششوں میں ایک سہولت کار بننے کی ضرورت پر زور دیا ۔ سی سی آئی کے سکریٹری نے وزیر خزانہ اور وزیر مملکت اور ایم سی اے کے سکریٹری کا خصوصی شکریہ ادا کرتے ہوئے سب کا شکریہ ادا کیا ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1969
(Visitor Counter : 166
وزارت خزانہ
5.22فیصد جی ایس 2025 کی فروخت کے لیے نیلامی،
6.19فیصد جی ایس کے لیے نیلامی
اور7.16 فیصد جی ایس 2050 کی فروخت کے لیے نیلامی
نئی دلّی ، 31 اگست 2020 / حکومت ہند نے  قیمتوں پر مبنی نیلامی کے ذریعے12 ہزار کروڑ روپے کی ایک تشہیر شدہ رقم کے لیے 5.22 فیصد سرکاری حصص 2025  قیمتوں پر مبنی نیلامی کے ذریعے11 ہزار کروڑ روپے کی ایک تشہیر شدہ رقم کے لیے 6.19 فیصد سرکاری حصص 2034  قیمتوں پر مبنی نیلامی کے ذریعے7 ہزار کروڑ روپے کی ایک تشہیر شدہ رقم کے لیے 7.16 فیصد سرکاری حصص 2050 کی فروخت  کا اعلان کیا ہے۔حکومت ہند کے پاس متبادل ہے کہ وہ مندرجہ بالا ہرایک سکیورٹی کے برعکس 2ہزار کروڑ روپے تک کا اضافی سبس کرپشن برقرار رکھے۔نیلامی کا عمل،فورٹ ممبئی میں، ممبئی دفتر میں بھارتی ریزروبینک 4ستمبر2020  انجام دے گا ۔
کثیر قیمتی طریقہ کا استعمال
حصص کی فروخت کی تشہیر شدہ رقم کا 5 فیصد تک کا حصہ اہل افراد اور اداروں کو الاٹ کیا جائے گا، جیسا کہ سرکاری سکیورٹیز کی نیلامی میں غیرمقابلہ جاتی بولی سے متعلق اسکیم میں کہا گیا ہے۔
نیلامی کے لیے مقابلہ جاتی اور غیرمقابلہ جاتی دونوں طرح کی بولیوں کو ہی 4ستمبر 2020 کو بھارتی ریزروبینک کے کور بینکنگ سولوشن  پر الیکٹرانک شکل میں داخل کیا جائے۔ غیرمقابلہ جاتی بولیوں کو صبح ساڑھے دس بجے سے گیارہ بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے سے ساڑھے گیارہ بجے کے درمیان داخل کیا جائے۔
بولیوں کے نتائج کا اعلان 4ستمبر 2020 کو کیا جائے گا اور کامیاب بولی لگانے والوں کی طرف سے ادائیگی7ستمبر 2020  کو کی جائے گی۔
حصص ‘‘جب جاری کیے گئے’’ کاروبار کے لیے ، مرکزی حکومت کی سکیورٹیز میں ‘‘جب جاری کیے گیے لین دین’’ سے متعلق رہنما خطوط کے مطابق اہل ہوں گے۔یہ رہنما خطوط بھارتی ریزروبینک نے بمطابق سرکلر نمبر آر بی آئی/2018-19 /25 مورخہ 24 جولائی 2018 وقتاً فوقتاً کی جانے والی ترمیم کے مطابق۔
۔۔۔۔۔۔۔۔۔۔۔۔۔

U.NO. 4984
(Visitor Counter : 103
بھارت کا مسابقتی کمیشن
سی سی آئی نے، ٹاٹا پاور رینیوایبل انرجی لمیٹڈ میں، گرین فارسٹ نیو انرجی بیڈکو لمیٹڈ کے ذریعہ،حصص کے حصول کی منظوری دی
بھارت کے مسابقتی کمیشن  نے، ٹاٹا پاور رینیویبل انرجی لمیٹڈمیں گرین فاریسٹ نیو انرجی بیڈکو لمیٹڈکے ذریعہ حصص کے حصول کو منظوری دے دی ہے۔مجوزہ انتظام ٹی پی آر ای ایل کی اندرونی تنظیم نو اور ٹی پی آر ای ایل کے 11.43 فیصد تک ایکویٹی حصص کیپٹل کے حصول سے متعلق ہے۔
گرین فاریسٹ انرجیز بڈکو لمیٹڈ  سرمایہ کاری کا ایک ایسا وسیلہ ہے جو بالواسطہ طور پر بلیک روک آلٹرنیٹیوز مینجمنٹ، ایل ایل سی  اور مبادلا ا نویسٹمنٹ کمپنی پی جے ایس سی  کے زیر انتظام مجوزہ امتزاج کاکام کرنے کے لیے ہے۔
بی اے ایم ،بلیک روک کی مکمل ملکیت والی ذیلی کمپنی ہے۔ بلیک روک ایک ا مریکی سرکاری تجارتی کمپنی ہے جو ادارہ جاتی اور خوردہ گاہکوں کو عالمی سرمایہ کاری کے انتظام، رسک مینجمنٹ اور مشاورتی خدمات کی فراہمی میں سرگرم عمل ہے۔ بلیک روک دنیا بھر میں ادارہ جاتی اور انفرادی سرمایہ کاروں کی جانب سے اثاثو ں کا انتظام کرتی ہے۔
ایم آئی سی، ابوظہبی حکومت کی سرمایہ کاری کا وہیکل ہے۔ یہ توانائی، افادیت اور ریئل اسٹیٹ سمیت مختلف صنعتوں میں سرمایہ کاری اور ترقی کا انتظام کرتا ہے۔
ٹاٹاپاور رینیوویبل انرجی لمیٹڈ ، ٹاٹا پاور کمپنی لمیٹڈ  کا مکمل ملکیت والا ماتحت ادارہ ہے جس کے ذریعے ٹی پی سی ایل، ہندوستان میں اپنے قابل تجدید توانائی کا کاروبار کرتا ہے۔ ٹی پی آر ای ایل کا بنیادی کاروبار ،توانائی کے قابل تجدید ذرائع سے بجلی پیدا کرنا ہے۔
سی سی آئی کا ایک تفصیلی حکم جاری کیا جائے گا۔
وزارت سیاحت
عالمی یومِ سیاحت کے موقع پر کل قومی سیاحتی ایوارڈز 18-2017 ء پیش کئے جائیں گے
اس سال متعدد زمروں کے تحت کُل 76 ایوارڈز دیئے جائیں گے
نئی دہلی، 26 ستمبر / عالمی یومِ سیاحت کے موقع پر کل نئی دلّی کے وگیان بھون میں نائب صدر جمہوریہ ہند جناب ایم وینکیا نائیڈو کی پُر وقار موجودگی میں قومی سیاحتی ایوارڈز 18-2017 ء پیش کئے جائیں گے ۔ اس سال مختلف زمروں کے تحت کُل 76 ایوارڈز دیئے جائیں گے ۔ اس موقع پر سیاحت اور ثقافت کے مرکزی وزیر مملکت  جناب پرہلاد سنگھ پٹیل ، یو این ڈبلیو ٹی او کے سکریٹری جنرل جناب زُورَب پولُولی کاش وِلی وِل کےہمراہ موجود رہیں گے ۔
اقوام متحدہ کی عالمی سیاحتی تنظیم  نے اس سال ‘‘ سیاحت اور روز گار : سبھی کے لئے بہتر مستقبل ’’ کے موضوع پر عالمی یومِ سیاحت ، 2019 منانے کے لئے میزبان ملک کی حیثیت سے ہندوستان کا انتخاب کیا ہے ۔ عالمی یومِ سیاحت دنیا بھر میں ہر سال 27 ستمبر کو منایا جاتا ہے ۔ عالم یومِ سیاحت  منانے کا مقصد سیاحت کی اہمیت اور اس کے سماجی ، تہذیبی ، ثقافتی ، سیاسی اور اقتصادی اہمیت سے متعلق بین الاقوامی برادری کے درمیان بیداری کو فروغ دینا ہے ۔ اس تقریب کا مقصد اقوام متحدہ کے صدی ترقیاتی اہداف میں مذکورہ عالمی چیلنجوں کو حل کرنے کے علاوہ ، اِن اہداف کو حاصل کرنے میں سیاحت کے سیکٹر کے تعاون کو اجاگر کرنا ہے ۔
وزارتِ سیاحت ، حکومت ِ ہند ہر سال سفر ، سیاحت اور ہاسپیٹیلٹی کے شعبے سے تعلق رکھنے والے مختلف افراد / اداروں کو قومی سیاحتی ایوارڈس پیش کرتی ہے ۔ یہ ایوارڈس ریاستی حکومتوں / مرکز کے زیر انتظام علاقوں ، کلاسیفائیڈ ہوٹلوں ، ہیریٹیج ہوٹلوں ، منظور شدہ ٹریول ایجنٹوں ، ٹور آپریٹروں ، سیاحوں کے لئے ٹرانسپورٹ آپریٹروں ، انفرادی سطح پر اور دیگر نجی اداروں کو متعلقہ شعبوں میں ، اُن کی کارکردگی کے اعتراف میں دیئے جاتے ہیں ۔ قومی سیاحتی ایوارڈز گذشتہ چند برسوں کے دوران سیاحت ، سفر اور ہاسپیٹیلٹی کے سیکٹر میں نمایاں اعتراف اور حصولیابی کی حیثیت سے ابھر کر سامنے آئے ہیں ۔ ڈبلیو ٹی ڈی تقریبات میں کُل 82 بین الاقوامی مندوبین بھی شرکت کریں گے ۔
۔ ۔ ۔ ۔ ۔ ۔
U. No. 4366
(Visitor Counter : 99
سماجی انصاف اور تفویض اختیارات کی وزارت
مالی سال 23-2022 میں او بی سیز، ای بی سیز اور ڈی این ٹیز کیلئے ما قبل میٹرک وظیفہ کی رقم کو بڑھا کر 394.61 کروڑ روپے کر دیا گیا ہے، جبکہ مالی سال 22-2021 میں وظیفہ کی رقم 250 کروڑ روپے تھی
ا س کا مقصد او بی سیز ، ای بی سیز اور ڈی این ٹیز کے لئے ما قبل میٹرک وظیفہ سے متعلق اسکیم کے تحت لگ بھگ 5.67 کروڑ طلباء کا احاطہ کرنا ہے
سماجی انصاف اور تفویض اختیارات کے مرکزی وزیر مملکت محترمہ پرتیما بھومِک نے آج راجیہ سبھا میں ایک تحریری جواب میں یہ اطلاع فراہم کی ہے۔
دیگر پسماندہ طبقات، اقتصادی لحاظ سے پسماندہ طبقات، اور غیر مشتہر کردہ یعنی ڈی- نوٹیفائیڈ قبائل  کے لئے ماقبل میٹرک وظیفہ سے متعلق اسکیم کے تحت مالی سال 22-2021 کے لئے بجٹ میں 250 کروڑ روپے کا التزام کیا گیا تھا، جبکہ مالی سال 23-2022 میں اسی مد میں بجٹی اختصاص 394.61کروڑ روپے ہے۔
مالی سال 22-2021 میں او بی سیز، ای بی سیز اور ڈی این ٹیز کے لئے ما قبل میٹرک وظیفہ سے متعلق اسکیم میں نظرثانی کی گئی ہے تاکہ پندرہویں مالیاتی کمیشن کی نافذالعمل کی مدت کے دوران، مذکورہ اسکیم کے تحت 5.67 کروڑ طلباء کو اس اسکیم کے دائرے میں لایا جا سکے۔